Tā, ļaudis! Ieklausieties!
Kā esmu iemācījusies, jebkura nosēšanās, pēc kuras varam paiet, ir laba.
Bet nolaižoties Sojourner ir ievērojami cietis.
Hjūstona saka: dzinēju bojājums raķetei vairs neļaus pacelties.
Par laimi, man ir ietekme pār Helios komandieri.
Mājās mūs vedīs viņi.
Bet visu pēc kārtas. Līdz saulrietam mums ir jātiek līdz savam mājoklim.
Moduļi ir nolaidušies trīs klikšķus no šejienes.
Man jums nav jāatgādina,
ka naktī Laimes ieleja sasniedz maigus mīnus 100 grādus pēc Celsija.
Tāpēc jā - mums vajadzēs pasteigties.
Ņemiet, ko varat panest.
Pārējam atbrauksim pakaļ ar mobiļiem.
Esiet sveicināti uz Sarkanās planētas!
Pielaižam hidrazīna tvertni ar gāzi.
Izventilējam…
Mājas, mīļās mājas.
Labi. Iesim iekšā un iedarbināsim sistēmas!
Vil, nāc!
Oho!
JAUNĀ ĒDENE
Gandrīz 30 gadus pēc tam, kad zaudējām Mēnesi, esam uzvarējuši cīņā par Marsu.
ASV UZVAR SACĪKSTĒ PAR MARSU
Zinu, ka daži saka - tas bija neizšķirts,
bet uz Marsa virsmas viņus nogādāja amerikāņu kuģis,
tāpēc es to redzu kā Amerikas uzvaru - godīgi un taisnīgi.
Sacīkste, lai atrastu ūdeni, kas ir nepieciešams visām trim misijām,
ir tikai sākusies.
Nolaišanās vietas kanjonā Valles Marineris tika izvēlētas tāpēc,
ka liecināja par iespējamiem ledus slāņiem zem Marsa zemes virskārtas.
NOLAIŠANĀS VIETAS
Helios komanda jau ir atradusi nelielas ledus rezerves…
HELIOS IZCEĻ MOBILO MARSA MĀJOKLI
…ar ko pietiek, lai, izmantojot Marsa atmosfēru,
sāktu ražot metāna degvielu, kas nepieciešama mājupceļam.
Tas ir īpaši svarīgs uzdevums,
jo Phoenix tagad ir vienīgais kuģis, kas visas trīs komandas var nogādāt uz Zemi,
tā kā Sojourner dzinēji nolaišanās laikā tika sabojāti.
Un tā nav vienīgā NASA un Roscosmos neveiksme:
viņu ūdens meklējumi pagaidām beigušies bez rezultātiem.
NASA MONTĒ MARSA MĀJOKLI
Viņu situāciju vēl vairāk saasina
nepieciešamība uzturēt astoņus astronautus un kosmonautus
ar krājumiem, kas paredzēti tikai sešiem.
Šie ļaudis tur ir ļoti aizņemti.
Viņiem jāatrod ūdens, pašiem jārada skābeklis,
jāuzstāda kodolenerģijas ģenerators un pašiem jāaudzē pārtika.
Es jau noguru, to klausoties.
Bet, ja jūsu sirdi nesilda šis, tad nezinu, kas to sasildīs.
Pēc spriedzes pilnām desmitgadēm amerikāņi un krievi sadarbojas kā partneri.
Un man likās, ka Amerikā viss ir lielāks.
Mēs varētu palikt arī jūsu mājoklī.
Kur, tu teici, tas ir?
Pareizi. Peld kosmosā kopā ar jūsu kuģi.
Nu beidziet! Mēs esam uz Marsa.
Tas ir piedzīvojums. Izbaudiet!
Tūlīt vēl sāks dziedāt "Mēs esam pasaule".
Uzmanību! Paklausieties!
Kā droši vien jūtat,
termālās kontroles sistēmas joprojām darbojas ar traucējumiem.
Un zinu, ka tas nav patīkami, bet ūdens patēriņa ierobežojumi turpināsies.
Ūdens ledus atrašana aizņem vairāk laika, nekā domājām.
Līdz tā atrašanai mums būs tas, ko atvedām līdzi.
Tā kā daļa krājumu tika zaudēta sasistajā modulī,
Hjūstona ir aprēķinājusi pieļaujamās ūdens devas.
Divi litri uz cilvēku dienā.
Tas paredzēts visam.
Dzeršanai, ēdiena rehidrēšanai…
un higiēnai.
Zinu.
Tikmēr, Vil, Rolan,
jūs abi turpiniet labot termālo kontroli!
Kellij, turpini strādāt ar stādiem!
Dr. Majakovski, ja jūs uzraudzītu cilvēku hidratācijas līmeni, mēs…
Vēlreiz: lūdzu, nedodiet pavēles manai apkalpei, komandiere!
Komandieri, vai jūs, lūdzu, nenorīkotu savu ārstu
uzraudzīt cilvēku hidratācijas līmeni?
Ja neiebilstat.
Liels paldies.
Labi. Iekārtosimies uz nakti!
Nespēju noticēt, ka man atkal jādala guļvieta ar tevi.
Pietika jau ar Džeimstaunu.
Beidz, vecīt! Esam kā filmā The Odd Couple.
Jā.
Es esmu tas tīrais, bet tu - kaitinošais nevīža.
Taisnība.
-Arlabunakti! -Jā.
BĀZE HELIOS
Mēs bijām tik tuvu, Kāren.
Tik tuvu.
Zini, vēl plosījās vētra un es…
es zināju, ka tas ir bīstami.
Sāka skanēt brīdinājuma un reljefa trauksmes signāli…
bet es biju gatavs riskēt…
līdz pagriezu galvu un ieraudzīju Deniju.
Es vienkārši…
nespēju izturēt domu, ka ar viņu kaut kas varētu notikt.
Viņš man ir kā dēls, Kāren.
Un es…
Nezinu. Es vienkārši nespēju to izdarīt.
Nespēju.
Tāpēc es pārtraucu.
Nolādēts! Nu taču!
-Man caurums skafandrā. -Mist!
Uzspied virsū otru cimdu!
Mēģini noturēt hermētiski!
Tas mazinās sāpes.
Pa vienai ik pēc astoņām stundām.
ACETAMINOFĒNS AR KODEĪNU
Paldies.
Ja ir savainota roka, pēc protokola
nākamajā apkalpes maiņā tev jāatgriežas uz Phoenix.
Varbūt vajag nopietnāku medicīnisko palīdzību.
Nu beidz! Tā ir tikai skramba.
Tie nav mani noteikumi.
Viss kārtībā, Denij?
Jā, ir labi.
-Parādi! -Teicu - ir labi.
Nu labi.
Kas notika?
Nekas. Urbis saniķojās.
Skaidrs. Paldies.
Vai atcerējies izslēgt motora piedziņu?
Jā, ser. Atcerējos.
Tici vai ne, es saprotu, ko daru.
Man nevajag, lai tu mani pieskati.
Mārgo, man vajadzēs mazliet vairāk informācijas.
Tagad varu pateikt tikai to, Nelson,
ka Amerikas Savienotajām Valstīm šis cilvēks būtu ļoti vērtīgs ieguvums.
Bet, lai viņš būtu gatavs pieprasīt politisko patvērumu,
mums vajadzētu
atvieglot viņa ģimenes izbraukšanu no Padomju Savienības.
Vai runa ir par slepenu operāciju?
Es tā pieņemu. Vai tas tiešām ir iespējams?
Varbūt, bet man tas jāsaskaņo ar augstākstāvošajiem.
Tu esi pašā augšā, Nelson. Esi Štābu priekšnieku komitejas priekšsēdētājs.
Šajā pilsētā ir tikai viens cilvēks, kuram nav priekšnieka,
un tu zini, kas viņa ir.
Jā, zinu.
Ja tas palīdzēs, zinu, ka DOD meklē papildu līdzekļus tavam projektam F-22.
Kāds ir izpildījis mājasdarbu.
NASA tagad ir labi nodrošināta, Nelson.
Ar biļetēm uz armijas un gaisa spēku futbola maču šoreiz laikam nepietiks.
Labi, Mārgo. Skatīšos, ko varu darīt.
Bet man vajadzēs vismaz nedēļu. Varbūt vairāk.
Paldies. Šis pārbēdzējs būs vērtīgs ieguvums NASA.
Drīz sazināsimies.
Domā - tev vienīgajam rūp?
-Es cenšos šo uzņēmumu izglābt. -Man tas nav jāklausās!
Viņi tur paliks, cik ilgi vajadzēs.
Dev!
Prieks tevi redzēt.
Nu, par ko tas bija?
Viņiem liekas, ka es novēršos no pamatbiznesa.
Acīmredzot Marss izmaksā daudz vairāk, nekā paredzēts.
Mēs izgāzāmies, Kāren.
Mēs nosēdāmies uz Marsa, bet par ko tagad visi runā?
Ne par mums. Nē, mēs neko neizmainījām. Mēs zaudējām.
Viss nav beidzies. Nekādā ziņā.
Ar mani sazinājās sena Polaris kontaktpersona no Roscosmos.
Lenāra Katiša. Viņa grib tikties ar Helios.
Man ir sajūta, ka mēs būtu ieinteresēti viņu uzklausīt.
Atvaino! Vai teici "mēs"?
Vai tas nozīmē, ka tu atgriezies?
Man ir nosacījumi.
Kādi?
Es gribu būt īsta partnere.
Tas nozīmē īstu varu un galvenās rīkotājdirektores statusu.
Kāren, tu zini, ka pie mums nav amatu.
Jā, un tā lieliski var padarīt vienādus visus, izņemot tevi.
Vēl kas?
Jā. Es gribu kabinetu.
Īstu… ar durvīm.
Domāju: mūsos visos ir pirmatnēja dziņa -
vajadzība, vēlme pētīt.
Nav svarīgi, cik ir gadu.
Cilvēki vienmēr gribēs redzēt, kas ir aiz tā nākamā pakalna.
Tas, ka esmu viena no pirmajiem cilvēkiem uz Marsa, liek man justies…
lepnai.
Te ir pilnīgi pretēji nekā mājās.
Havana ir…
dinamiska…
silta…
dzīvības pilna.
Mans pirmais solis uz Marsa? Kā es to aprakstītu?
Es un komandiere Pūla atvērām lūku.
Atskatījos un dažus soļus aiz sevis redzēju komandieri Kuzņecovu.
Jo cilvēces nākotne pieder zvaigznēm.
Atvainojos!
Sāc vēlreiz! To izdzēs!
Marss ir kā…
rēgs.
Beidz smieties!
Es nekad to neesmu darījusi.
Zini, Padomju Savienībā pirms intervijas atbildes tiek iedotas.
Kā tas ir?
Viss savā ziņā ir jauns.
Spocīgs.
Kas notiek, ja no dotā novirzās?
Bum! Es pirmā biju uz zemes.
Bum!
Pēkšņi es biju uz zemes. Pirmais.
Neskarts…
bet vienlaikus ļoti sens.
Vientulīgs.
Vienkārši runā no sirds!
Tev ir skaista balss.
To nevar saprast, kamēr te nav būts,
bet šī vieta kaut kā
tiešām maina skatījumu uz dzīvi.
Te esot, ir…
sajūta, ka viss ir iespējams.
Viss ir…
Viss ir iespējams.
Ziniet, Detroitā, kur uzaugu,
nebija daudz tādu bērnu kā es.
Tolaik, īpaši tajā apkaimē, kur augu es…
neviens citiem nestāstīja, ka ir gejs.
Nevar iet Medisones kundzes kabinetā bez pieteikšanās. Ser!
-Šodien ziņas redzēji? -Atvaino!
Vēl ne.
Nu, te ir kārtīgi… Pati zini, kas.
Tailers, kurš sesto gadu strādā NASA,
ir tikko paziņojis, ka ir homoseksuāls.
Ak dievs!
-Bet ir vēl trakāk. -Kādā veidā?
-NASA pagaidām to nav komentējusi… -Viņš joprojām ir armijā.
…un nav skaidrs, vai aģentūra
par majora Tailera seksuālo orientāciju ir zinājusi.
Ko, pie velna, viņš domāja?
Neticami, ka tas notiek.
Mēs esam uz Marsa trīs nedēļas.
Trīs sasodītas nedēļas.
Dižākais brīdis cilvēces vēsturē,
bet visa prese runās par stulbo Vilu Taileru?
-Ieradies viceprezidents. -Lai ienāk!
Man ļoti žēl, prezidentes kundze.
Nožēlojami, ka šis cilvēks ir aptraipījis jūsu lielo sasniegumu.
Priekšsēdētāj Bredford, ko par to saka Pentagons?
Viņš vēl ir aktīvajā militārajā dienestā.
Saskaņā ar mūsu politiku aktīvā dienesta karavīri, kas, izrādās, ir homoseksuāli,
ar negodu tiek atvaļināti.
Skaidri un nepārprotami.
Izņemot to, ka tuvākos divus gadus viņš būs uz Marsa.
Šis jaunietis nolēma nākt klajā ar paziņojumu.
Tad es teikšu: mēs nāksim klajā ar paziņojumu, izmantojot viņu.
Amerikas tautas attieksme šajā jautājumā ir pilnīgi skaidra.
73 % pagājšgad aptaujāto cilvēku teica,
ka homoseksualitāte ir aplama.
Bērni astronautus apbrīno. Viņiem būtu jābūt paraugiem.
Es jums saku, prezidentes kundze, ja tagad izrādīsim vājumu…
Es neizrādu vājumu. Es apsveru visas iespējas.
Šis mums rada sarežģījumus saistībā ar darba likumprojektu.
Mums beidzot ir atbalsts no mērenajiem…
Runa ir par militārā dienesta svētumu
un šīs valsts nākotni!
Atvainojos, ka pacēlu balsi.
Visu cieņu, prezidentes kundze,
bet, ja jūs šajā lietā nebūsiet nelokāma,
jūsu darba likumprojekts zaudēs vismaz 50 republikāņus.
Ja mēs Amerikai neparādīsim, ka tur augšā notiekošo kontrolējam,
es garantēju, ka '96. gada vēlēšanās demokrāti mūs sakaus.
Paldies. Tas būs viss.
Greiems nācis klajā ar paziņojumu, aicinot Taileru atvaļināt.
Un pat Lībermens saka: ja politiku nemainīsim,
būsim gļēvuļi.
BĀZE LAIMES IELEJA
Tur neko vairs nevar darīt.
Pār tevi gāzīsies vesela mēslu jūra,
un es to nekādi nevaru apturēt.
Zinu. Tā ir mana problēma.
Nē, tā ir misijas problēma un līdz ar to - mana problēma.
Es tikai nesaprotu, kāpēc nepagaidīji, līdz būsim atpakaļ.
Es gaidīju visu mūžu. Es vairs nemelošu par to, kas esmu.
Es to saprotu, Vil. Tiešām saprotu.
Ak saproti?
Ko tad tas nozīmē?
Klau, cik es zinu, tu tur sēdi un domā, ka esmu kaut kāds pagāns.
Nu beidz! Tu atļaujies daudz par daudz.
Bet Dievs no tuksneša izveidoja Ēdenes dārzu, pareizi?
No tīras lapas - kā te.
Es tur stāvēju, skatoties uz jaunu, neskartu pasauli.
Un iedomājos:
"Ja nu šī ir mūsu iespēja iestādīt jaunu atzīšanas koku?
Sākt no gala."
Kurš te, simtiem miljonu kilometru no Zemes, pateiks,
kas ir grēks un kas nav?
Runa nav par Dievu.
Runa ir par NASA.
Ja tev ir problēma, tad ziņo par to, ievērojot subordināciju,
nevis izspļauj to nacionālajā televīzijā, it kā tu piedalītos lētā sarunu šovā.
Tev nav ne jausmas, ko nozīmē visu mūžu dzīvot ar šādu noslēpumu,
saprotot: ja cilvēki uzzinātu, kas es patiesībā esmu…
Tad kas?
Viņi tevi nosodītu tāpat kā par ādu, kurā esi piedzimis.
Beidz, Vil!
Es šajā programmā esmu vairāk nekā 20 gadus,
un nav bijusi neviena sekunde, kad es neapzinātos, kā viņi redz mūs.
Tāpēc nestāvi tur un nestāsti, ka es nezinu, kā tas ir.
Būt gejam ir citādi nekā būt melnajam.
Jā, tev taisnība. Vismaz ir tā greznība, ka to var noslēpt.
Greznība?
-Tu saproti, ko es domāju. -Patiesībā nē.
Pēdējoreiz, kad pārbaudīju,
mūsu uzdevums nebija atjaunot Visuma morālo struktūru.
Mūsu uzdevums ir izveidot te ilgtspējīgu bāzi un izdzīvot.
Jā, bet ko vispār nozīmē "izdzīvot"? Ja mēs…
Tas nozīmē: beidz domāt par sevi
un ej salabo tās nolādētās termālās kontroles ierīces!
Tagad.
-Laipni lūgta Helios, Lenāra. -Paldies.
Un jūs jau pazīstat mūsu rīkotājdirektori Kārenu Boldvinu.
-Protams. -Prieks jūs atkal satikt.
Priecājos.
Nāciet, dāmas un kungi!
ŪDENS LEDUS DZIĻUMS
Tas ir neticami.
Izskatās, ka zem virsmas ir rezervuārs Taho ezera lielumā.
Tas varētu uzturēt Marsa koloniju, kas lielāka par Hjūstonu.
Lai tur nokļūtu, būtu vajadzīgs lidaparāts,
bet NASA ir palikusi bez tā,
jo Sojourner startēt vairs nespēj.
Tāpēc mēs gribētu par maksu izmantot jūsu uzņēmuma MSAM, lai turp aizlidotu,
un vienu no jūsu urbjiem, lai iegūtu ūdeni.
Kur šis rezervuārs atrodas?
Atvainojiet! Pagaidām mēs nedrīkstam to izpaust.
Jūs gribat mūsu MSAM, lai pie ūdens nokļūtu,
mūsu urbi, lai ūdeni iegūtu, bet negribat teikt,
-kur šis ūdens ir? -Kad būsim vienojušies par cenu, Dev,
mēs, protams, sniegsim nepieciešamo informāciju.
Labi.
Kā būtu ar cenu 50 %?
50 % no kā?
Mēs gribam 50 % no ūdens, kas tiks iegūts no šī rezervuāra.
Nē, nekādā gadījumā.
Tad darījuma nebūs.
Jums ir jāsaprot. Tas bija mūsu atklājums.
Patlaban mūsu MSAM uzdevums ir uzpildīt Phoenix.
Ja gribat, lai pielāgojam savas misijas plānu,
kā arī izmantot mūsu laiku un resursus, mēs gribam 50 %.
Ei! Kuz!
Mani nesauc Kuzs.
Kas ir tas, ko dzirdu,
ka rīt jums būs kaut kāds kopīgs uzdevums ar Helios?
Uz jums tas neattiecas.
Uz mani neattiecas? Jūs dzīvojat zem mana jumta,
ēdat manu pārtiku, dzerat ūdeni, cik nu tā atlicis.
Bez mums jūsu te pat nebūtu. Ei!
Un tāpēc tas nozīmē ko?
Ka esam jūsu īpašums? Ka mūs kontrolēsiet?
Beidziet! Nedzeniet šo sviestu! Jūs man esat parādā atbildi.
Mēs neesam parādā neko.
Kas par lietu? Viss kārtībā?
Jā, tikai sāp galva.
Termālā kontrole ir sabojājusies, un te ir kādi miljons grādi.
Izklausās: kāda nožēlo, ka nebrauca kopā ar savu veco.
Kad mums būs savesta kārtībā temperatūra un ūdens, un CDRA…
Jums ir problēmas arī ar oglekļa dioksīda savācējiem?
Jā, CO2 līmenis ir mazliet par augstu.
Dažiem mazliet reibst galva. Nekas vairāk.
Kela, tas nav labi.
Es negribu, ka uztraucies, ja?
Mūsu mājoklim ir daudz tehnisku problēmu, kopš te atbraucām.
To jau laikam var gaidīt, ja atbraucam divus gadus agrāk, nekā paredzēts.
Paklau, diezgan drīz es tevi satikšu.
Helios ir vienojies par kopīgu pētījumu ar sovjetiem.
-Tiešām? -Jā.
Kas tas par pētījumu?
Nedrīkstu teikt.
Nopietni?
Tu esi mana meita,
tomēr tu strādā pie tiem otriem, tāpēc…
Skaidrs.
Tad laikam drīz tiksimies.
Nespēju sagaidīt.
Es tevi mīlu, Kela. Vienmēr.
Vienmēr.
-Pieķēru, maita! -Kas tur ir?
Nobloķēta dzesēšanas cilpa.
Ventilis varētu būt cietis, kad mājoklis nolaidās.
Man tas būs jānomaina. Ņem!
Paturi! Paņem, draugs!
Paldies.
Vai palīdzēsi man noliet šķidrumu?
Nu! Man vajag, lai palīdzi.
Mums vispirms jāaiziet pārbaudīt dzesēšanas sūkni.
Sūkni? Kāpēc? Es tev saku: pie vainas ir ventilis.
Ja sūknis nedarbojas pareizi, tas varētu būt sabojājis ventili.
Nu labi, bet šis vienalga jānomaina.
Jā.
Ei, kas par lietu, vecīt?
Nekas.
Man tikai piegriezies, ka jūs, amerikāņi, vienmēr meklējat īsāko ceļu.
Citu uzdevumu? Jūs ar Vilu divus gadus apguvāt mājokļa sistēmas,
un neviena cita, kas varētu darīt tavu darbu, nav.
Es uztraucos par savu veselību.
Ko?
Nu beidz!
Vai tev tas nav ienācis prātā?
Pirms starta mēs visi veicām HIV analīzes. Tu to zini.
Pirms divām nedēļām. Pa šo laiku varēja notikt jebkas.
Tas ir ļoti mazticams.
Radiācija novājina imūnsistēmu.
Ja mums te augšā būtu saskare ar imūndeficīta vīrusu,
mūsu izredzes izdzīvot būtu ievērojami mazākas nekā uz Zemes.
Tici man: ja mēs te augšā nomirsim, tad tāpēc,
ka nebūsim saveduši kārtībā bāzi,
nevis Vila Tailera dēļ.
-Uzklausi mani… -Ei!
OKSIKODONA HIDROHLORĪDS
DEKSTROAMFETAMĪNA SULFĀTS
Ei, Denij!
-Sveiks, Ed! -Panāc!
Gribu parunāt ar tevi, pirms braucu pie NASA.
Kā roka?
Normāli.
Jā, es gribu parunāt par…
to, kas tika pateikts iepriekš.
Klau, es atvainojos, ser.
-Es pāršāvu pār strīpu. -Nē.
Nē, tev bija taisnība.
Es laikam joprojām cenšos tevi pasargāt,
bet tas nav pareizi.
Tu esi pieaudzis vīrietis, kvalificēts astronauts.
Paldies, ser.
Un noteikti neesi pārāk priecīgs,
ka tā savainojuma dēļ tiksi nosūtīts atpakaļ uz Phoenix.
Tāpēc…
es medicīnas protokolus izmainu. Kā izklausās?
Sapratu.
Rīt būšu atpakaļ pirms pirmā brauciena ar krieviem,
un tad par to parunāsim vairāk, ja?
-Jā, ser. -Labi. Malacis.
PURVS
Pag! Domā - mūs var dzirdēt?
Es ļoti gribu satikt tavu tēvu.
Krievijā viņš ir ļoti slavens.
Jā, par to.
Mums par šo to jāvienojas, pirms viņš ir atbraucis.
Par šo viņš nedrīkst zināt.
Kāpēc?
Teiksim tā: ja viņš uzzinātu, droši vien tevi nogalinātu.
Nakts vidū izmestu tevi ārā tā, lai tas izskatītos pēc negadījuma.
Ja viņš prasa, tu mani pat nepazīsti.
Skaidrs.
Un kādēļ viņš te vispār brauc?
Komandiere Pūla teica, ka jūsējiem ar Helios ir kaut kāda vienošanās.
Es nedrīkstu teikt.
Ko - domā es aizskriešu izstāstīt Mārgo Medisonei?
Nē, es vienkārši nedrīkstu teikt.
Tu man neuzticies.
Runa nav par to.
Es nedrīkstu teikt.
Sapratu. Forši, paldies.
BOLDVINS
Sveiks, Bob!
Tu esi Bobs?
-Man likās, ka esi… -Nē. Tas ir tāds savējo joks.
-Joks. -Jā, joks.
Esmu komandieris Grigorijs Kuzņecovs.
Eds Boldvins.
-Tēt! -Meitēn!
Meitēn!
Mazs putniņš man pateica, ka jums ir problēmas
ar oglekļa dioksīda savācējiem.
-Tāpēc es dažus liekos atvedu. -Paldies, Ed.
Tas nav viss.
Tiešām neatnāci tukšām rokām.
Nu, iedomājos: kāda jēga, ja tas viss ir,
bet nevaru dalīties ar tiem, kam to vajag, vai ne?
Ķiploku grauzdiņi ar kazas sieru?
Marinētas jēra ribiņas ar piparmētru vinegreta mērci!
Šokolādes fondants!
Šo laikam var saukt par pirmo Marsa Pateicības dienu.
Priecīgu visiem Pateicības dienu!
Nu, kad visi esam te, es gribētu uzsaukt tostu.
Apsveicu, Denij. Tu lidoji sasodīti labi.
Paldies, Ed.
Lai gan es vienīgais tiku līdz virsmai bez bojājumiem.
Un tomēr tu mainītos ar mani vietām bez domāšanas.
Tur tev taisnība.
Par labu sacīksti.
Par mūsu jaunajām mājām.
Un atgriešanos atpakaļ.
Tas varētu būt labākais degvīns, ko esmu dzēris.
No Koļcovas Sibīrijā. Tas ir labākais visā Padomju Krievijā.
Jā, padomā! Lūdzu! Cienājieties!
Kamēr tie plēsoņas visu nav apēduši.
Ei! Man šķiet - mēs vēl neesam iepazinušies.
Eds Boldvins.
Aleksejs. Priecājos iepazīties, ser.
Kā tev patīk strādāt ar manu meitu?
Ar ko?
Ar Kelliju, manu meitu.
Tā meitene, jā. Viņa ir jauka.
Tā meitene?
Gribi teikt, ka esi bijis slēgtā vidē ar manu meitu četras nedēļas
un neesi iemācījies viņas vārdu?
Es… Tas ir…
Nolādētie krievi!
EKSKLUZĪVI - PILNA INTERVIJA AR VILU TAILERU
Ziniet, Detroitā, kur uzaugu,
nebija daudz tādu bērnu kā es.
Tolaik, īpaši tajā apkaimē, kur augu es,
neviens citiem nestāstīja, ka ir gejs.
Bija grūti.
Mani daudz apcēla.
Un bija tādas dienas, kad likās - es vairs negribu dzīvot…
Ka varbūt pasaulei būs labāk, ja manis tajā nebūs.
Bet es nepadevos,
un te nu es esmu.
Pirmais gejs uz Marsa.
Tāpēc, ja esi bērns un jūties kaut kādā ziņā salauzts,
ja šķiet, ka pasaulei būs labāk, ja tevis tajā nebūs…
tici man - salauzta ir pasaule, nevis tu.
Jā, zinu, ka droši vien
daudzi uz mani būs dusmīgi, ka to pasaku, bet - nezinu…
Man liekas - ja to nepateiks kāds kā es, tad kurš?
Kāda jēga sūtīt cilvēkus visu tālo ceļu uz šejieni,
ja nespējam paraudzīties atpakaļ uz savu pasauli un ieraudzīt, kāda tā varētu būt?
Kāds esot apķēpājis viņa mātes māju Detroitā.
Šausmīgi.
Esam panākuši progresu tik daudzos jautājumos, bet te nu mēs esam.
Arī man nepatīk tas, kas ar viņu notiek, bet…
patiesībā viņš gan sevi, gan mūs ir nostādījis neapskaužamā situācijā.
Vidustermiņa vēlēšanās zaudējām vietas.
Darba likumprojekts karājas mata galā.
Un, ja gribi, lai tev būtu kaut mazākās cerības tikt pārvēlētai,
tu nedrīksti tam iet pat tuvumā.
Mums jāatrod veids, kā to pasniegt citādi.
Kāda ir jēga…
būt šeit?
-Es nevaru pat… -Elena!
Būtu jāļauj viņam kalpot savai valstij!
Es piekrītu, bet tas nevar izmainīties acumirklī.
Valsts tam nav gatava, Ela, un tu to zini -
labāk nekā jebkurš.
Es…
Es nekad…
Es nekad tev neesmu to stāstījusi, bet, kad lidoju ar Apollo 24
un viss izskatījās stipri bezcerīgi, es…
es Dīkam Sleitonam izstāstīju…
par Pemu, par visu.
-Vai dieniņ! -Nekad neaizmirsīšu viņa sejas izteiksmi.
Tās nebija dusmas un pat ne pretīgums. Tikai…
vilšanās.
Viņš teica: "Nevienam citam to nesaki! Viņi neredzēs neko citu."
Man žēl, Ela. Tas…
Nē, savā ziņā viņš centās palīdzēt.
Viņš zināja, kāda būtu cena…
-Pag! Acumirkli! -Ko?
Kāds Ziemeļrietumu universitātes profesors par to uzrakstīja disertāciju.
Patlaban militāristus var atvaļināt,
-ja viņi atzīst, ka ir geji, pareizi? -Jā.
Bet ja nu to jautājumu nebūtu atļauts uzdot?
Tad viņi varētu kalpot savai valstij ar…
Turpmāk mēs nejautāsim.
Mēs nevajāsim. Mēs neizmeklēsim.
-Štābu priekšnieku komiteja nepiekritīs. -Virspavēlniece esi tu.
Kaut arī tā, republikāņiem tas šķistu par daudz,
-bet demokrātiem par maz. -Perfekts kompromiss.
Saniknosim abas puses un kontrolēsim diskusiju.
-Tomam tas patiktu. -Tieši tā.
Tas varētu būt pirmais solis uz īstu progresu.
Mazs solītis,
bet tas pieliktu punktu nebeidzamajām izmeklēšanām, vajāšanām…
Un to var izdarīt ar rīkojumu.
-Un atkal pievērst visu uzmanību Marsam. -Jā.
Bet kā…
Kā ar Vilu Taileru?
Viņam tas neko nemainītu.
Nē, nemainītu.
-Nāc iekšā, Sergej! -Paldies.
Atnesu vēl vienu pieprasījumu no direktores Katišas.
Vairāk satelīta fotogrāfiju.
Vai tam ir kāds sakars ar noslēpumaino uzdevumu,
ko rīt veiksiet kopā ar Helios?
Nezinu. Man vairs neko daudz nestāsta.
Paldies.
Neiebilsti?
Tev ir laba kolekcija.
Pateicos.
Šī man patīk.
Pēdējais skaņdarbs B pusē ir īpaši…
brīnišķīgs.
-Vai es drīkstu… -Protams.
-Es atvainojos. -Ak nē!
Nuri, vai tev ir kādas salvetes vai servjetes,
-vai… -Jā, kundze.
Jā, tās derēs. Paldies.
-Es ļoti atvainojos. Es esmu… -Tas nekas.
Esmu pielaistījis tavu skaisto kabinetu. Ļoti atvainojos.
Man vajadzētu iet.
Jau kļūst vēls.
Labi.
Arlabvakaru!
Šķidrs ūdens? Viņi visu laiku to no mums ir slēpuši?
Ko es tev teicu?
-Viņiem nedrīkst uzticēties. -Klusāk!
Pie velna! Es gribu, lai viņi to dzird. Nekas labs viņiem padomā nav.
Mums viņi jādabū ārā no šīs ēkas, pirms nodarīts lielāks posts.
-Viņiem te nebūtu jābūt. -Kur tu ej?
Izstāstīt šos jaunumus komandierei Pūlai. Viņai jāzina, ka bāzē ir nodevēji.
KELLIJA
-A-ha. -Ar tevi ir jautri.
Klusu, klusu!
Krievijā ir stāsts, ka Ivans Bargais,
kas bija briesmīgs cilvēks, ir rīkojis varenas viesības.
Bet viņš saniknojās, kad pienāca laiks viesiem iet projām.
Lai viesi uzkavētos ilgāk, viņš uzsauca desmit tostus.
Es zinu, ka te krājumi nav lieli, tāpēc būs jādalās.
-Nu labi. -Jā.
Aiziet!
Desmit?
Zastoļnaja!
Cieņas apliecinājums tiem, kas paliek viesībās.
A-ha. Lai iet!
Viņi ir atraduši ūdeni.
-Šķidru ūdeni zem zemes. -Nu re!
Un krievi par to ir zinājuši mēnešiem.
-Tas man vispār nav saprotams. -Nē.
Labi.
Labi. Aiziet!
Dzersim nākamo!
-…slāņa atrašanās vieta, bet… -Numur divi.
Podjomnaja!
Par tiem, kuri nolemj no galda aiziet.
Gatavi trešajam.
Zavorotnaja!
Par tiem, kuriem izdevās iziet pa vārtiem.
Kaut tas būtu bijis es!
Ne pa mūsu vārtiem. Jā.
Iegāja nepareizi.
Ieliešu, vecīt.
Numur četri. Atvainojiet, bet sagatavojieties! Numur četri.
Tēt!
Kopš kura laika krievs atsakās no šņabja?
-Man pietiek. -Šis viņam nepatiks.
Bet domāju, ka Dimitrijam vajag ieliet.
Labi.
Ei, kas par lietu?
Es šņabi vairāk negribu.
Lūdzu, vienkārši pasaki, Rolan!
Pasaki! Man acīs.
Nu! Esi vīrs!
-Vil, klau… -Es teicu - pasaki!
Tev vajadzēja man pateikt.
Atvaino! Nezināju, ka tas attiecas uz tevi.
Acīmredzot tas attiecas uz visu pasauli.
-Sākas. -Jā, tā ir.
Man bija tiesības zināt.
Es ar tevi kopā guļu, ar tevi kopā strādāju.
-Domāju, ka tu man esi kā brālis. -Nē, tu neesi man brālis.
Tu esi nolādēts melis!
Ei!
Nolādēts! Ei!
Ei!
Tev nekas nekait?
Pietiek!
Kas te tik smieklīgs?
Jums, amerikāņiem, trūkst disciplīnas.
Mums, amerikāņiem?
Izskatās, ka ar to amerikāni jums problēmu nav.
-Denij, ko… -Nē.
Tagad runāšu es.
Es zinu, kas jums ir padomā.
Šķidrs ūdens?
-Ko? -Tieši tā, Kela.
Viņi ir atraduši lielo vinnestu un mūs atstās sēžam te, putekļos.
Nu, iedzersim par skaistu jaunu partnerību -
Padomju Savienība un Helios.
Komunisms un kapitālisms. Perfekta saskaņa.
Beidz, Denij! Beidz!
Es nespēju noticēt.
Pēc visa, ko mēs ar tevi esam piedzīvojuši.
Paga…
Piedod, ka tev neizstāstīju,
bet man bija jāparaksta kaut kāds konfidencialitātes dokuments,
ja spēj tam noticēt.
Tas viss korporatīvais sviests.
-Tātad šķidrs ūdens? -Jā.
Ja krievu dati ir pareizi,
šis resurss var sekmēt liela mēroga cilvēku kolonizāciju.
Tēt, tas ir daudz kas vairāk.
Ja uz šīs planētas vispār ir dzīvība, tad tā ir ūdenī.
Dzīvība nevar pastāvēt bez saules gaismas, bez fotosintēzes.
Bet es ar savu komandu atradu dzīvību zem Antarktīdas ledāja
tieši tādos pašos apstākļos.
Šis ir citādi.
Jā.
Daudz nozīmīgāk.
Runa ir par dzīvības atklāšanu uz citas planētas.
Tas mainīs priekšstatu par to, kas esam, no kurienes nākam un kurp ejam.
Ja vien jūs to vispirms nenobeigsiet, tad…
Mēs gādāsim, lai sākotnējam paraugam tiek veiktas visas vajadzīgās analīzes.
Mēs pārliecināsimies, ka nekā tajā nav, pirms sāksim ņemt ūdeni.
Man tie paraugi ir jāredz.
Mans aprīkojums ir jutīgāks nekā tas, kas ir jums vai krieviem,
un ne tikai tas. Man jābūt tur klāt.
Labi.
Tu uzvarēji. Atkal.
Paskatīšos, ko varu darīt.
Paldies, tēt.
Viss te augšā notiek.
Gatavojamies vest krievus kalnā virs Melasa kanjona,
un būs tāds prieks satikt Kelu.
Pilnīgi neticami - esam abi kopā uz citas planētas,
bet neesmu viņu vēl saticis.
Vispār, Kāren, ne tāpēc es tev šo sūtu.
Es gribēju kaut ko pateikt.
Es sāku uztraukties par Deniju.
Viņš jau kādu laiku ir savāds.
Nespēj koncentrēties.
Izturas dīvaini, neiecietīgi…
Tāds pats bija Gordo '74. gadā.
To ir grūti izskaidrot,
un es domāju par to, ko Daniela teica pirms starta.
Es prātoju, vai tā nebija kļūda - vest viņu te augšā.
Viņš… Saproti, viņai bija taisnība.
Domāju, ka viņš šim nav piemērots. Lai nu kā, es…
Labdien!
Es izdošu rīkojumu, kas militārpersonām aizliegs
mēģināt noskaidrot citu dienesta pildītāju seksuālo orientāciju.
Šis rīkojums aizliegs arī ASV Bruņotajos spēkos esošajiem
homoseksuāļiem atklāt savu seksuālo orientāciju.
Un tas aizliegs atklātiem homoseksuāļiem pildīt militāro dienestu.
Prezidentes kundze!
Prezidentes kundze,
kā šis lēmums ietekmēs astronauta Vila Tailera statusu?
Majors Tailers ir kalpojis savai valstij izcili un ar godu,
bet viņa rīcība neatbilst spēkā esošajiem Aizsardzības departamenta noteikumiem
un pēc atgriešanās viņš no armijas tiks atvaļināts.
Tikmēr Vašingtonā Vilsones administrācijas jaunajai politikai,
kas nosaukta par aktu Uniforma pirmā,
uzbrūk gan kreisie, gan labējie.
Konservatīvo līderi šo rīkojumu nosauca par kapitulāciju netikumības priekšā,
bet demokrāti paziņoja: šī administrācija vēršas pret gejiem un ir despotiska.
Kalifornijas pārstāve Bārbara Boksere nosodīja šo lēmumu…
Atvaino, ka nokavēju.
…sakot: lai gan viņas 1991. gadā virzītais Militārās brīvības akts netika pieņemts…
Kas tev lēcies?
…netaisnību labot atšķirībā no Vilsones "vājā, bezzobainā rīkojuma"…
-Ak tas. -…ko viņa apsūdzēja kauna
-un netaisnības kultūras izplatīšanā. -"Uniforma pirmā"?
Kāpēc viņi to nenosauc, kā tiešām ir - "geji pēdējie"?
…pat Kanādā, kur lesbietēm, gejiem un biseksuāļiem dienēt ir atļauts…
Trakākais: izklausījās, ka viņam pašam tā šķiet ļoti laba doma.
Protams, ka šķiet.
Varu saderēt uz miljonu zaļajiem, ka tā bija viņa ideja.
Klau, es zinu, ka tu ar viņu izklaidējies,
bet viņš ir precējies ar ietekmīgāko sievieti pasaulē.
-Nezinu, kas, tavuprāt… -Tu esi traks?
Neviens neklausās.
Te ir Vašingtona. Klausās pilnīgi visi.
Ak dievs, man nevajadzēja tev stāstīt.
-Vai esat to darījuši Ovālajā? -Nē.
Nu labi - vienreiz.
Ak dievs!
Atvaino! Es tikai iedomājos, kāds tagad būtu Niksona ģīmis.
Būtu vērts redzēt.
Uz kurieni?
Uz Djuponta apli.
Sveiks!
Neticēsi, ko tikko uzzināju no Džeremija Zilkī.
Esi kaut kur tuvumā?
Nē. Man tas jāizstāsta klātienē.
Labi, es braucu.
Tulkojusi Inguna Puķīte